ϐ ΑΝΑΡΧΙ/ΚΟΣ τς 


38 χρόνια τώρα, δεκάδες εκατομμύρια ανθρώπων έχουν πορευθεί 
προς την πρεσβεία των ΗΠΑ - σύμβολο υπαρκτό της «χούντας» και 
ολ της «δημοκρατίας µας» - Χωρίς να την έχουν ισοπεδώσει... 

«5 Για φέτος, δεν προβλέπουµε κάποιαν αξιόλογη µεταβολή της 
κατάστασης, όµως, Αγαπητοί κκ. των κοινοβουλετικών κομμάτων 
της Ελλάδας και των ΗΠΑ, ΟΙ ΚΑΙΡΟΙ ΟΥ ΜΕΝΕΤΟΙ ΙΙ! 


ΑΘΗΝΑ, 17 ΝΟΕΜΒΡΗ 2008 - τεύχος 315 















35 χρόνια µετά τις 17 Νοέμβρη του 1973 


Τριανταπέντε ολόκληρα χρόνια µετά την εξέγερση της 17 Νοέμβρη του 1973, η 
χούντα των συνταγματαρχών έχει αρκετά να ζηλέψει απ᾿ την σηµερινή «ελληνική 
δημοκρατία» του 2008. 

Ἡ μαζική σφαγή των εξεγερμένων του 1973 κατάφερε να στρέψει µεγάλο µέρος 
του λαού και της διεθνούς κοινής γνώμης ενάντια στην δικτατορία. Ακόμη και οι 
σπόνσορές τῆς, οἱ ΗΠΑ, αναγκάστηκαν να αποσύρουν την υποστήριξή τους προς 
την χούντα που οἱ ίδιες είχαν σχεδιάσει και επιβάλει το 1967, αποδεχόµενες την 
ανατροπή της, έστω κι αν κράτησαν - µε νύχια και µε δόντια - στην εξουσία τον 
Ιωαννίδη µέχρι να ολοκληρώσει την διάλυση της Κύπρου, τον Ιούλιο του 1974. 
Αντίθετα. οἱ επιλεκτικές δολοφονίες της Κανελλοπούλου και του Κουμή (στις 
17/11/1980) και του Μιχάλη Καλτεζά (στις! 7/11/1985) εξόργισαν ένα μικρότερο 
τµήµα του πληθυσμού, αφήνοντας αδιάφορη την µεγάλη πλειοψηφία των 
κατοίκων της χώρας, ενώ η - πιαἆς Ιπ {πε 854 - παγκόσμια κοινή γνώμη δεν πήρε 
καν πρέφα τα τεκταινόμενα. 

Οι πολιτικοί κρατούμενοι της περιόδου 1967-1974 αντικαταστάθηκαν απ᾿ τους 
ποινικούς (ανεξαρτήτως του είδους της παράβασης του νόµου που διέπραξαν) 
κρατούμενους της σύγχρονης δημοκρατίας µας, η οποία πάσχει από τόσο µεγάλο 
βαθµό αχρωματοψίας ώστε να µην µπορεί να διακρίνει την διαφορά ανάµεσα σ᾿ 
έναν κοινωνικό κι έναν αντικοινωνικό παραβάτη του νόµου, βάζοντας στο ίδιο 
τσουβάλι μικρολωποδύτες, µεγαλόσχηµους καταχραστές του δημοσίου χρήματος, 
αγωνιστές της Ι7Ν και του ΕΛΑ, επίορκους δικαστές και µπάτσους, ληστές 
τραπεζών και υπουργούς-ληστές φορολογουμένῶν, Αναρχικούς οραματιστές ενός 
καλύτερου μέλλοντος και ρασοφόρους νοσταλγούς ενός χειρότερου παρελθόντος, 
πρεζόνια και φαρμακοβιομήχανους... 

Φυσικά (µε ελάχιστες εξαιρέσεις) η ντόπια και η παγκόσμια κοινή γνώμη δεν 
αντιλαμβάνεται πως οι κρατούμενοι εξακολουθούν να είναι δυο ειδών : αυτοί που 
φυλακίζονται για να τιμωρηθούν κι αυτοί που «φυλακίζονται Ύια να 
προστατευθούν. Ευτυχώς, βέβαια, υπάρχουν και οι ελάχιστες εξαιρέσεις... Μόνο 


που οἱ περισσότερες απ᾿ αυτές δεν αφορούν τα ανθρώπινα δικαιώµατα των 
κρατουμένων, αλλά εκλογικά δικαιώµατα αυτών, των οικογενειών, των φίλων 
τους... 

Για όλα αυτά φροντίζουν τα ΜΜΕ (ερμηνεύστε τα αρχικά όπως εσείς κρίνετε 
λογικότερο), απαλλαγμένα από την χουντική λογοκρισία. Βλέπετε, η δημοκρατία 
δεν χρειάζεται λογοκρισία (παρά σε μεμονωμένες περιπτώσεις, όπως π.χ. στην 
περίπτωση του «εγκωμιασμού εγκλήματος», της «υποκίνησης σε στάση» ή της 
«περιύβρισης αρχής και συμβόλων». Όλα τα άλλα - τα οποιαδήποτε άλλα - 
επιτρέπονται. Δεν είναι µόνο η επικοινωνιακή ανάγκη να προβάλλεται το 
δημοκρατικό πρόσωπο του σημερινού καθεστώτος. Είναι - ακόµη περισσότερο - η 
ανάγκη αυτού του καθεστώτος να προκαλεί την απαραίτητη σύγχυση και την 
συνακόλουθη αφαίρεση κάθε περιεχοµένου από έννοιες όπως «ελευθερία», 
«παιδεία», «ψωμί». 

Γιατί, από επικοινωνιακής (µε όλη την διαστρεβλωμένη σήµερα έννοια της λέξης) 
σκοπιάς, η «χούντα» διαφέρει ριζικά από την «δημοκρατία». Από την ἴδια σκοπιά, 
Ωστόσο, η «δημοκρατία» μοιάζει όλο και περισσότερο στην «χούντα». 

Η διατύπωση των παραπάνω σκέψεων, μ᾿ αφορµή την σηµερινή συμπλήρωση 35 
χρόνων από τότε, θα οδηγήσει ίσως τον αναγνώστη να πιστέψει πως έχουµε 
απογοητευθεί και πως τείνουµε να παραιτηθούµε. 

ΔΕΝ ΕΙΝΑΙ ΕΤΣΙ. Όχι µόνο επειδή δεν το θέλουμε, αλλά και επειδή 
ΠΙΣΩ ΑΠ᾽ ΤΗΝ ΕΠΙΚΟΙΝΩΝΙΑΚΗ ΠΡΑΓΜΑΤΙΚΟΤΗΤΑ, Η 
ΠΡΑΓΜΑΤΙΚΗ ΕΠΙΚΟΙΝΩΝΙΑ ΕΞΑΚΟΛΟΥΘΕΙ ΝΑ ΖΕΙ. 
Εξακολουθεί να ζει επειδή οι άνθρωποι (ο κάθ᾽ ένας κι όλοι μαζί) 
ΤΗΝ ΕΧΟΥΜΕ ΟΛΟ ΚΑΙ ΠΙΟ ΠΟΛΥ ΑΝΑΓΚΗ. 

Η παγκόσμια οικονομική κρίση, που έχει μόλις αρχίσει να ξεσπάει, 
δεν επιτρέπει αμφιβολίες και αμφϕιταλαντεύσεις. ΑΠΟΤΕΛΕΙ ΤΟ 
ΟΞΥ, ΜΕΣΑ ΣΤΟ ΟΠΟΙΟ Τα ΣΧΗΜΑΤΑ, «ΧᾶΟΥΝΤΙΚΑ» ή 
«ΔΗΜΟΚΡΑΤΙΚΑ», ΤΟΥ ΜΕΧΡΙ ΣΗΜΕΡΑ ΠΑΡΕΛΘΟΝΤΟΣ 
ΔΙΑΛΥΟΝΤΑΙ ! 

Ο αιώνας που ανατέλλει θα είναι είτε ο σκοτεινός 
προϊστορικός αιώνας τῶν φασιστικών ολοκληρωτισμών, είτε 
Ο ΦΩΤΕΙΝΟΣ ΑΙΩΝΑΣ ΤΗΣ ΑΝΑΡΧΙΑΣ ! 

ΣΗΜΕΡΑ, 35 ΧΡΟΝΙΑ ΜΕΤΑ ΤΗΝ ΕΞΕΓΕΡΣΗ ΤΗΣ 17 
ΝΟΕΜΒΡΗ ΤΟΥ 1973, ΜΟΝΟ Ο ΑΓΩΝΑΣ ΜΑΣ ΜΠΟΡΕΙ 
ΝΑ ΔΙΚΑΙΩΣΕΙ ΤΟΝ ΑΓΩΝΑ ΟΛΩΝ ΑΥΤΩΝ, ΠΟΥ, ΚΑΘΕ 
ΧΡΟΝΟ ΤΕΤΟΙΑ ΜΕΡΑ ΚΑΙ ΚΑΘΕ ΜΕΡΑ ΟΛΩΝ ΑΥΤΩΝ 
ΤΩΝ ΧΡΟΝΩΝ, ΑΡΝΗΘΗΚΑΝ, ΑΡΝΟΥΝΤΑΙ ΚΑΙ ΘΑ 


ΑΡΝΟΥΝΤΑΙ ΝΑ ΥΠΟΤΑΧΘΟΥΝΙ! 


